joelniklaus/EU_Wikipedias huggingface dataset:
Putous (14. tuotantokausi)

Putouksen 14. tuotantokausi esitettiin keväällä 2022. Kauden ensimmäinen jakso esitettiin MTV3-kanavalla 5. helmikuuta 2022.

Näyttelijöinä ohjelmassa jatkoivat Pilvi Hämäläinen, Maaria Nuoranne ja Mikko Töyssy. Kauden uudet näyttelijät olivat Aku Sipola, Jyri Ojansivu, Aapo Oranen ja Pihla Maalismaa. Juontajana jatkoi Christoffer Strandberg. Kauden finaalijaksossa kerrottiin, että Hämäläinen ei enää jatka ohjelmassa tämän kauden jälkeen. Hän teki päätöksensä jo ennen kauden aloitusta.

Vuoden sketsihahmo -kilpailun voitti Mikko Töyssyn esittämä forssalainen viiniyrittäjä Kaisla Sose.

Tulikoe ja näytön paikka

Sarjapudottaja 

Punainen joukkue:
Aku Sipola
Maaria Nuoranne
Mikko Töyssy

Keltainen joukkue:
Aapo Oranen
Jyri Ojansivu
Pihla Maalismaa
Pilvi Hämäläinen

Vuoden Sketsihahmokilpailu

a Hahmo pääsi mukaan Pikahahmo-kierrokselta.

Pikahahmot

Katsojaluvut ja yllätystehtävät

Lähteet 

Tuotantokaudet
Erik Enge

Erik Sune Enge (ent. Lönngren; s. 25. heinäkuuta 1996 Tukholma) on suomalais-ruotsalainen elokuvanäyttelijä, joka on työskennellyt molemmissa kotimaissaan. Engen ura alkoi Ulrika Bengtsin elokuvissa Iris ja Oppipoika, ja hänet nähtiin myös televisiosarjassa Silta. Engen varsinainen läpimurto tapahtui ruotsalaiselokuvassa Tiikerit (2021), joka perustuu jalkapalloilija Martin Bengtssonin omaelämäkertaan, ja hänen roolisuorituksensa palkittiin Rooman ja Göteborgin elokuvajuhlilla.

Enge syntyi Tukholmassa, mutta hänen perheensä muutti Ahvenanmaalle, kun hän oli muutaman kuukauden ikäinen. Hänen äitinsä on ahvenanmaalainen ja isänsä riikinruotsalainen. Hän otti 2020-luvun vaihteessa sukunimekseen isänäitinsä tyttönimen Enge.

Lähteet

Aiheesta muualla
 
 
 Sahlgren-Fodstad, Silja: ”När rollkaraktären lider måste du som skådespelare känna det.” Svenska YLE.

Vuonna 1996 syntyneet
Suomalaiset näyttelijät
Ruotsalaiset näyttelijät
Elävät henkilöt
Tampereen Esikoislestadiolaisten rukoushuone

Tampereen Esikoislestadiolaisten rukoushuone on Esikoislestadiolaisen herätysliikkeen oma kirkkorakennus, joka sijaitseen Tampereen Viinikan kaupunginosassa. Se on Tampereen Eteläisen seurakunnan Viinikan kirkon välittömässä läheisyydessä.

Tampereen kirkkorakennukset
Esikoisten rukoushuone
Arvid Nordenstreng

Arvid Alexander Nordenstreng (31. joulukuuta 1870 Hämeenlinna – 1. syyskuuta 1944 Helsinki) oli suomalainen juristi, asianajaja ja Hangon pormestari.

Nordenstrengin vanhemmat olivat kuvernööri, kenraaliluutnantti Hjalmar Sebastian Nordenstreng ja Helena Sofia Lovisa Jägerhorn. Hän pääsi ylioppilaaksi Haminan kadettikoulusta 1888 ja suoritti Helsingin yliopistossa oikeustutkinnon vuonna 1892. Nordenstreng sai varatuomarin arvon 1895.

Nordenstreng toimi asianajajana Lahdessa 1897–1902 ja oli oikeusneuvosmiehenä Porissa 1902-1908. Hän oli Hangon pormestarina 1908–1940. 

Nordenstreng oli Hangossa vapaapalokunnan päällikkönä ja johtokunnan puheenjohtajana. Hän kuului Hangon Uimaseuran perustajiin ja oli seuran puheenjohtajana. Nordenstreng oli myös Hangon Säästöpankin hallituksen puheenjohtajana.

Arvid Nordenstreng oli naimisissa vuodesta 1897 Maria (Maju) Blåfieldin kanssa.

Lähteet 

Suomalaiset juristit
Suomalaiset asianajajat
Hangon kaupunginjohtajat
Vuonna 1870 syntyneet
Vuonna 1944 kuolleet
Kyläbaari

Kyläbaari on Portion Boysin vuonna 2021 julkaistu kappale, jonka on sanoittaneet Raimo Paavola ja Janne Rintala sekä säveltäneet Mikael Forsby ja Janne Rintala. Kappale ylsi Suomen virallisella singlelistalla sijalle 15.

Lähteet 

Suomalaiset musiikkikappaleet
Vuoden 2021 kappaleet
Argentiinan naisten jääkiekkomaajoukkue

Argentiinan naisten jääkiekkomaajoukkue edustaa Argentiinaa kansainvälisissä naisten jääkiekko-otteluissa. Vuosina 2021 ja 2022 maassa oli 240 rekisteröityä naisjääkiekkoilijaa, mutta joukkueella ei ollut sijoitusta Kansainvälisen jääkiekkoliiton IIHF:n ylläpitämässä naisten maailmanrankingissa. Vuonna 2016 IIHF:n järjestämässä Pan-American Ice Hockey Tournamentissa joukkue saavutti hopeaa. Turnaukseen otti osaa Latinalaisen Amerikan jääkiekkomaajoukkueita. Argentiina osallistui turnaukseen kahdella naisten joukkueella.

Lähteet 

Argentiinan urheilu
Naisten jääkiekkomaajoukkueet
Hailuodon jäätie

Hailuodon jäätie on Suomen pisin jäätie. Se kulkee Perämerellä Oulunsalon Riutunkarin ja Hailuodon Huikun välillä. Sitä ylläpitää Touhu-Palvelut Oy.

Säännöt:

 50 km/h nopeusrajoitus
 50 metrin etäisyys edelläajavaan
 3,5 tonnin painorajoitus
 ohitus- ja pysähtymiskielto

Jäätiellä tapahtui 15. helmikuuta 2022 pelastajan hengen vaatinut onnettomuus.

Katso myös 

 Hailuodon silta

Lähteet

Aiheesta muualla 

 Hailuoto.fi/Jäätie

Jäätiet
Hailuodon liikenne
Oulunsalo
Obsidian

Obsidian on brittiläisen Paradise Lostin kuudestoista studioalbumi, joka julkaistiin 15. toukokuuta 2020.

Kappaleet

Kokoonpano 
 Waltteri Väyrynen - rummut 
 bassist Stephen Edmonson - basso
 Aaron Aedy - kitara 
 Gregor Mackintosh - kitara 
 Nick Holmes - laulu

Arvostelut 
 Kaaoszine: 5½/10
 Imperiumi: 8½ /10
 Inferno: 
 Soundi:

Lähteet 

Vuoden 2020 albumit
Paradise Lostin albumit
Distant Satellites


Distant Satellites on englantilaisyhtye Anatheman kymmenes studioalbumi. Se julkaistiin 9. kesäkuuta 2014 levymerkillä Kscope Records.

Kappaleet

Arvostelut 
 Imperiumi: 8½/10
 Soundi:

Lähteet 

Vuoden 2014 albumit
Anatheman albumit
The Optimist


The Optimist on englantilaisyhtye Anatheman yhdestoista studioalbumi. Se julkaistiin 9. kesäkuuta 2017 levymerkillä Kscope Records.

Kappaleet

Arvostelut 
 Imperiumi: 9/10
 Soundi:

Lähteet 

Vuoden 2017 albumit
Anatheman albumit
Mazda Demio

Mazda Demio (マツダ・デミオ, Matsuda Demio) on B-Segmenttiin kuuluva pikkuauto, jota Mazda valmisti vuosina 1996-2019. Vaikka Demio-nimeä käytettiin Japanin kotimarkkinoilla neljässä sukupolvessa, sitä käytettiin harvoin Japanin ulkopuolella, jossa sitä kutsuttiin yleensä Mazda2:ksi. Demio-nimi poistui käytöstä 2019, kun Mazda ryhtyi käyttämään Mazda2-nimeä myös Japanissa.

Demio on rakennettu Mazda D -alustalle, ja sitä edelsi kaksi muuta samaan alustaan perustuvaa autoa: Ford Festiva) sekä Autozam Revue. Nimi "Demio" on johdettu latinan sanasta "Meus", joka tarkoittaa omistamista.

Kolmannen sukupolven Demio ansaitsi 2008 World Car of the Year palkinnon, kun taas neljäs sukupolvi palkittiin 2014–2015 "Vuoden japanilaisella autolla".

Ensimmäinen sukupolvi (1996-2002) 

Ensimmäisen sukupolven Demion myynti alkoi heinäkuussa 1996 (Nimellä Mazda 121 Japanin ja Euroopan ulkopuolella). Auto sai kasvojenkohotuksen 1999, jolloin muotoilua ja matkustamon ilmansuodatusta muutettiin. Samalla autoon lisättiin automaattivaihteisto sekä ajonvakautusjärjestelmä.

Galleria

Toisesta neljänteen sukupolveen (2002–2019) 

Vuoden 2002 toisen sukupolven Demiosta alkaen vientimallit saivat "Mazda2" -nimen. Kolmas sukupolvi ilmestyi alkuvuodesta 2007, jota seurasi neljäs sukupolvi syyskuussa 2014. Mazda kutsui autoa edelleen Demioksi Japanissa, kunnes nimi vaihtui kansainväliseen Mazda2 vuonna 2019.

Galleria

Lähteet

Demio
B-segmentin autot
1990-luvun autot
2000-vuosikymmenen autot
2010-luvun autot
Bulgarian naisten jääkiekkomaajoukkue

Bulgarian naisten jääkiekkomaajoukkue edustaa Bulgariaa naisten kansainvälisissä jääkiekko-otteluissa. Vuonna 2022 Bulgariassa oli reilut 50 rekisteröityä naisjääkiekkoilijaa. Sman vuoden lopulla maajoukkue oli Kansainvälisen jääkiekkoliiton IIHF:n ylläpitämässä maailmanrankingissa 32. sijalla. Ensimmäistä kertaa se sijoitettiin rankingiin vuonna 2010, jolloin se oli 24. sijalla. Vuonna 2012 se putosi rankingissa peräti 10 sijaa. Sen jälkeen joukkue ei onnistunut nousemaan rankingissa moneen vuoteen sijaakaan. Kuitenkin vuoden 2022 helmikuussa joukkue sijoitettiin seitsemän sijaa aikaisempaa korkeammalle, 32. sijalle.

Joukkue sijoittui vuoden 2022 maailmanmestaruuskilpailujen 3. divisioonan A-lohkon turnauksessa pronssille, vaikka se hävisi kaikki neljä otteluaan maalierolla 5–27. Syynä sijoitukseen oli, että lohkossa pelasi kuuden joukkueen sijaan vain kolme joukkuetta Hongkongin, Romanian ja Ukrainan joukkueiden vetäydyttyä kisoista.

Sijoitukset

Maailmanmestaruuskilpailuissa 
 2011 – 5. divisioona, 3.
 2013 – 2. divisioonan karsinta, 2.
 2014 – 2. divisioonan karsinta, 2.
 2015 – 2. divisioonan karsinta, 4.
 2016 – 2. divisioonan karsinta, 4.
 2017 – 2. divisioonan karsinta, 4.
 2018 – 2. divisioonan karsinta, 5.
 2019 – 2. divisioonan karsinta, 5.
 2020 – 3. divisioona, 4.
 2021 – 3. divisioonan turnaus peruttiin koronaviruspandemian vuoksi.
 2022 – 3. divisioonan A-lohko, 3.

Maailmanrankingissa 
 2010 – 24.

 2011 – 23.

 2012 – 33.

 2013 – 33.

 2014, helmikuu – 34.
 2014, huhtikuu – 34.

 2015 – 34.

 2016 – 34.

 2017 – 35.
 2018, helmikuu – 34.

 2018, huhtikuu – 35.

 2019 – 38.

 2020 – 38.

 2021 – 39.
 2022, helmikuu – 32.
 2022, syyskuu – 32.

Lähteet 

Bulgarian jääkiekko
Naisten jääkiekkomaajoukkueet
Antonia Hybrida

Antonia Hybrida oli trumviri Marcus Antoniuksen toinen vaimo. Antonia oli Caius Antonius Hybridan tytär. Antonia nai jossain vaiheensa serkkunsa Antoniuksen ja he saivat tyttären, Antonian. Antonius erosi vaimostaan, koska tämä oli ollut uskoton Publius Cornelius Dolabellan kanssa. Ciceron mukaan syynä eroon oli Antoniuksen halu naida Fulvia. Antoniasta ei tiedetä tämän jälkeen mitään.

Lähteet

Viitteet

Antiikin Rooman naiset
Kuuluisien henkilöiden puolisot
Syntymävuosi tuntematon
Kuolinvuosi tuntematon
Melodifestivalen 1980

Melodifestivalen 1980 olu Ruotsissa järjestetty laulukilpailu, jossa valittiin Ruotsin edustaja vuoden 1980 Eurovision laulukilpailuun. Kilpailuun valittiin kymmenen kappaletta. Kilpailu pidettiin 8. maaliskuuta SVT:n tv-talossa Tukholmassa. Voittajan valitsivat ympäri Ruotsia kokoontuneet 11 alueraatia, joista kukin pisteytti kappaleet Eurovision laulukilpailusta tutulla pisteytyskaavalla 1-2-3-4-5-6-7-8-10-12. Kilpailun voitti Tomas Ledin kappaleella Just nu!

Tulos

Pistetaulukko

Lähteet
http://natfinals.50webs.com/70s_80s/Sweden1980.html
https://eurovisionworld.com/national/sweden/melodifestivalen-1980

Eurovision laulukilpailu 1980
Ruotsi Eurovision laulukilpailussa
Melodifestivalen
Melodifestivalen 1979

Melodifestivalen 1979 oli Ruotsissa järjestetty laulukilpailu, jossa valittiin Ruotsin edustaja vuoden 1979 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 452 kappaletta. Niistä kymmenen valittiin finaaliin, joka pidettiin 17. helmikuuta Cirkuksessa Tukholmassa. Finaalissa voittajan valitsivat 11 ympäri Ruotsia kokoontunutta alueraatia, joista kukin pisteytti kappaleet Eurovision laulukilpailusta tutulla kaavalla 1-2-3-4-5-6-7-8-10-12. Kilpailun voitti Ted Gärdestad kappaleella Satellit.

Tulos

Pistetaulukko

Lähteet
http://natfinals.50webs.com/70s_80s/Sweden1979.html
https://eurovisionworld.com/national/sweden/melodifestivalen-1979

Eurovision laulukilpailu 1979
Ruotsi Eurovision laulukilpailussa
Melodifestivalen
Melodifestivalen 1978

Melodifestivalen 1978 oli Ruotsissa järjestetty laulukilpailu, jossa valittiin Ruotsin edustaja vuoden 1978 Eurovision laulukilpailuun. Kilpailuun valittiin kymmenen kappaletta, ja se pidettiin 11. helmikuuta Cirkuksessa Tukholmassa. Voittajan valitsivat 11 ympäri Ruotsia kokoontunutta alueraatia, joista kukin antoi kappaleille pisteitä Eurovision laulukilpailusta tutulla kaavalla 1-2-3-4-5-6-7-8-10-12. Äänestys kuitenkin päättyi tasapeliin Björn Skifsin esittämän kappaleen Det blir alltid värre framåt natten ja yhtyeen Lasse Holm, Kikki Danielsson & Wizex esittämän kappaleen Miss Decibel välillä. Näiden kahden kappaleen kesken järjestettiin uusintaäänestys, jossa kukin alueraati antoi yhden pisteen suosikilleen. Äänestyksessä voittajaksi valittiin Björn Skifs.

Tulos

Uusintaäänestys

Pistetaulukko

Lähteet
http://natfinals.50webs.com/70s_80s/Sweden1978.html
https://eurovisionworld.com/national/sweden/melodifestivalen-1978

Eurovision laulukilpailu 1978
Ruotsi Eurovision laulukilpailussa
Melodifestivalen
Melodifestivalen 1977

Melodifestivalen 1977 oli Ruotsissa järjestetty laulukilpailu, jossa valittiin Ruotsin edustaja vuoden 1977 Eurovision laulukilpailuun. Ruotsi ei osallistunut Eurovision laulukilpailuun vuonna 1976, joten kilpailu pidettiin nyt vuoden tauon jälkeen. Avoimeen sävellyskilpailuun lähetettiin 965 kappaletta, joista kymmenen valittiin karsinnan finaaliin. Finaali pidettiin 26. helmikuuta Cirkuksessa Tukholmassa. Voittajan valitsivat 11 ympäri Ruotsia kokoontunutta alueraatia, joista kukin pisteytti kappaleet Eurovision laulukilpailusta tutulla kaavalla 1-2-3-4-5-6-7-8-10-12. Kilpailun voitti yhtye Forbes kappaleella Beatles.

Tulos

Pistetaulukko

Lähteet
http://natfinals.50webs.com/70s_80s/Sweden1977.html
https://eurovisionworld.com/national/sweden/melodifestivalen-1977

Eurovision laulukilpailu 1977
Ruotsi Eurovision laulukilpailussa
Melodifestivalen
Pallepähkylä

Pallepähkylä eli samara on kasvien hedelmätyyppi, erikoistunut pähkylän tyyppi. Se on kuiva ja avautumaton hedelmä, jolla on yksi lenninsiipi. Pallepähkylä on eräs sopeutuma ilmateitse leviämiseen. Tämän tyyppisiä hedelmiä on useilla puusuvuilla kuten jalavilla, saarnilla ja vaahteroilla. Myös koivujen ja leppien pähkylät ovat siipipalteisia ja tuulilevitteisiä, mutta niissä ei ole laajempaa lenninsiipeä eikä niitä kutsuta samaroiksi.

Lähteet 

Hedelmätyypit
Rafael Öhberg

Rafael Öhberg (1904 Rauma – 1954) oli suomalainen helluntailainen evankelista ja muusikko. Evankelioimistoimintansa johdolla Öhberg toimi kuoronjohtajana, säveltäjänä, sanoittajana ja sovittajana. Öhbergiä on kuvattu helluntailiikkeen ensimmäisenä muusikkona. Öhberg tuli uskoon 15-vuotiaana Helsingin Siloam-seurakunnassa. Öhberg meni samana vuonna kasteelle ja osallistui seuraavana vuonna Turussa pidetyille raamattukursseille. Muutamaa vuotta myöhemmin Öhberg siirtyi palvelemaan tulkin tehtävässä kaksikieliseen Filadelfia-seurakuntaan. Vuonna 1927 Öhberg kutsuttiin Siloamin evankelistaksi. Öhberg johti muun muassa Helsingin Saalem-seurakunnan kitarakuoroa.

Myöhemmin Öhberg palveli Kokkolan, Kotkan, Turun ja Tampereen helluntaiseurakuntien saarnaajana. Öhberg kuoli äkillisesti vain 50-vuotiaana.

Teokset 
Vuonna 1936 Ristin Voitto julkaisi Öhbergin toimittan sävelvihkosen Ristin Sointu. Tämän jälkeen Öhbergiltä ilmeistyi useita vihkosia, jotka koottiin myöhemmin Kitarakuorolauluja-kirjaksi.

Lähteet

Viitteet 

Helluntaiherätys Suomessa
Suomalaiset evankelistat
Suomalaiset muusikot
Suomalaiset säveltäjät
Suomalaiset sanoittajat
Suomalaiset sovittajat
Suomalaiset kuoronjohtajat
Vuonna 1904 syntyneet
Vuonna 1954 kuolleet
Toimi Yrjölä

Toimi Leonard Yrjölä (1909–1989) oli suomalainen helluntailainen lähetystyöntekijä. Toimi Yrjölä aloitti lähetystyön yhdessä vaimonsa Annan ja viiden lapsensa kanssa Kiinassa vuonna 1930-luvulla ja oli Helsingin Saalem-seurakunnan ensimmäinen lähetystyöntekijä.

Lähetysura 
Yrjölä aloitti vuonna 1926 Suomen Lähetysseuran lähetyskoulussa. Mentyään kasteelle vuonna 1929, Yrjölä erotettiin lähetyskoulusta ja liittyi helluntaiherätykseen. Yrjölä liittyi Helsingin Saalem-seurakuntaan. Samassa kokouksessa, jossa Yrjölän jäsenyys hyväksyttiin, päätettiin myös tämän lähettämisestä lähetyssaarnaajaksi. Muutaman kuukauden kuluttua Yrjölä lähetettiin Kiinaan lähetystyöhön ja Yrjölä oli vastaperustetun Saalem-seurakunnan ensimmäinen lähetystyöntekijä. Yrjölä saapui Shanghaihin 15. joulukuuta 1929. Ensin Yrjölä opiskeli kiinaa Pekingissä ja aloitti työmn Dongfengissä, Mantsuriassa. Vuonna 1932 ensimmäiset kiinalaiset kastettiin Shanzengzenissa ja ensimmäinen seurakunta syntyi. Vuoden 1933 lopulla Yrjölä alkoi suunnitella rukoushuoneen rakentamista ja uusi temppeli vihittiin käyttöön 30. syyskuuta 1934. Vuonna 1935 Yrjölä kihlautui Kiinaan lähetystyöhön saapuneen Anna Walleniuksen kanssa.

Vuonna 1935 Yrjölä saapui lomalle Suomeen ja piti lähetyskokouksia mm. Pohjanmaalla, erityisesti Pietarsaaressa. Yrjölän innostamisen vaikutuksesta alkoi ilmaantua uusia lähtijöitä ja Yrjölä kokosi lähetysoppilaita ensin raamattukoulun yhteyteen Helsinkiin ja myöhemmin Leppävaarassa pidetyille lähetyskursseille. Vuonna 1936 Saalem-seurakunta järjesti suuren lähtöjuhlan uusille läheteille. Yrjölä itse sairastui vakavasti lavantautiin, mutta parantui.

Vuonna 1942 Yrjölä teki Kuopion veljespäivillä aloitteen lähetysorganisaation uudelleenjärjestämiseksi. Yrjölän esityksen pohjalta muodostettiin toimikunta, jonka tehtävänä oli saada aikaan koko maata käsittävä lähetyselin ja lähetyskassa. Yrjölä toimi myös Ristin Voiton kustantaman, lähetyslehti Pakanain Huudon päätoimittajana. Sodan aikana Toimi Yrjölä toimi Helsingin lähetyskotihankkeen johtajana. Yrjölä hankki Jaalantieltä Käpylästä lähetyskodin, jolle annettiin nimi Ebeneser. Lähetyskurssien pitäminen lähetyskodissa alkoi sodan loputtua elokuussa 1945.

Vuonna 1953 Yrjölä ryhtyi Lähetyslaiva Ebeneserin rakentamiseen. Yrjölä hankki sodan aikana Yhdysvalloissa rakennetun miinanraivaajan, joka kunnostettiin lähetystyöhön soveltuvaksi. Syyskuussa 1983 Yrjölän johtama Ebeneser upposi Jaavanmerellä. Laivan miehistö saatiin turvaan pelastusveneestä 21 tunnin merellä ajelehtimisen jälkeen.

Teokset 
 Jumalan ihmeitä Kiinassa, Saalem lähetys, 1940
 Jumalan teitä: kertomuksia, Suomen luterilainen evankeliumiyhdistys, 1946

Lähteet

Viitteet 

Vuonna 1909 syntyneet
Vuonna 1989 kuolleet
Suomen helluntaiherätyksen lähetystyöntekijät
Aarne Ylppö

Aarne Ylppö (11. joulukuuta 1893 Toijala –  7. maaliskuuta 1970) oli suomalinen helluntailainen opettaja, evankelista ja vankilatyöntekijä. Ylpön vaikutuksesta helluntaiherätyksen vankilatyö kasvoi mittavaksi. Uransa aikana Ylppö vieraili vankiloissa Suomessa ja Ruotsissa sekä kasvatti suuren joukon vankilatyöntekijöitä. Ylpön vaikutuksesta herätysliikkeen keskuudessa ryhdyttiin järjestämään vankilalähetyspäiviä vuonna 1955 ja seminaareja. 

Ylppö opiskeli lakitiedettä Helsingin yliopistossa, mutta tunsi uskoontulonsa myötä kutsun evankelistan työhön. Ylppö tuli uskoon 25-vuotiaana vuonna 1919. Ylppö tuli valituksi Konnunsuon varavankilan opettajaksi ja sai työhönsä oppia Mathilda Wredeltä. Ylppö järjesti Konnunsuon vankilassa jumalanpalveluksia. Vuonna 1931] Ylppö avioitui. Ylppö vieraili aktiivisesti seurakunnissa ja rohkaisi helluntailaisia osallistumaan vankien ulkonaiseen ja hengelliseen hoitamiseen.

Ylpölle myönnettiin Suomen Leijonan Ritarikunnan ritarimerkki sekä Oikeusministeriön vankeinhoitolaitoksen ansioristi. Ylppö oli arkkiatri Arvo Ylpön ja professori Aune Ylpön veli.

Teokset 
 Herra on lippuni : vankien ystävän vapauttavaa sanaa Kuva ja Sana, 1963 Helsinki.

Lähteet

Viitteet 

Helluntaiherätys Suomessa
Suomalaiset evankelistat
Vuonna 1893 syntyneet
Vuonna 1970 kuolleet
Don’t Look Up

Don’t Look Up on vuonna 2021 ensi-iltansa saanut yhdysvaltalainen satiirinen komediaelokuva, jonka on ohjannut ja käsikirjoittanut Adam McKay. Elokuvan pääosissa esiintyvät Leonardo DiCaprio, Jennifer Lawrence, Rob Morgan, Jonah Hill, Mark Rylance, Tyler Perry, Timothée Chalamet, Ron Perlman, Ariana Grande, Scott Mescudi, Himesh Patel, Melanie Lynskey, Cate Blanchett ja Meryl Streep.

Don’t Look Up sai ensi-iltansa New Yorkissa 5. joulukuuta 2021 ja valikoiduissa teattereissa Yhdysvalloissa 10. joulukuuta. Netflixissä se julkaistiin 24. joulukuuta.

Juoni 
Kaksi tähtitieteilijää, Randall Mindy (Leonardo DiCaprio) ja Kate Dibiasky (Jennifer Lawrence) huomaavat asteroidin lähestyvän kohti maapalloa. Asteroidi osuisi maahan noin puolessa vuodessa, aiheuttaen maailmanlaajuisen tuhon. Tähtitieteiljät pyrkivät varoittamaan tiedotusvälineitä ja hallitusta lähestyvästä uhasta, mutta huomaavat pian että kukaan ei ole kiinnostunut heidän uutisistaan pitäen Mindyä ja eritoten Dibiaskyä lähinnä pilkkanaan.

Rooleissa

Suomalaiset äänet 

 Jaana Pesonen — presidentti Janie Orlean

Arvosteluja

Lähteet

Aiheesta muualla 
 

Vuoden 2021 yhdysvaltalaiset elokuvat
Yhdysvaltalaiset mustan komedian elokuvat
Yhdysvaltalaiset katastrofielokuvat
Yhdysvaltalaiset tieteiselokuvat
Satiiriset elokuvat
Netflix-alkuperäiselokuvat
Adam McKayn ohjaamat elokuvat
Gabriel Boric

Gabriel Boric Font (; 11. helmikuuta 1986 Punta Arenas) on chileläinen poliitikko ja Chilen nykyinen presidentti. Hänet valittiin presidentiksi 19. joulukuuta 2021 järjestetyllä presidentinvaalien toisella kierroksella ja hän vannoi virkavalansa 11. maaliskuuta 2022. Hän on nuorin koskaan Chilen presidentin virkaan valittu. Poliittisesti hän on vasemmistolainen.

Elämä ja ura
Boric syntyi Punta Arenasissa eteläisessä Chilessä vuonna 1986. Hän opiskeli yliopistossa oikeustiedettä ja vuonna 2011 hän nousi maanlaajuisten opiskelijaprotestien johtohahmoksi. Protesteissa vallattiin kampuksia ja vaadittiin maksutonta ja laadukasta korkeakoulutusta. Vuonna 2013 Boric jätti opintonsa kesken, kun hänet valittiin Chilen edustajainhuoneen jäseneksi. Joulukuussa 2021 hänet valittiin presidentinvaalien toisella kierroksella presidentiksi. Vastaehdokkaana oli oikeistolainen José Antonio Kast.

Poliittiset näkemykset
Boric on kertonut tavoitteekseen Augusto Pinochetin perinnön hautaamisen. Hän on luvannut desentralisoida maan hallintoa, luoda hyvinvointivaltion ja parantaa naisten, muunsukupuolisten sekä alkuperäiskansojen asemaa. Lisäksi hän haluaa uudistaa eläkejärjestelmän ja taistella ilmastonmuutosta vastaan sekä lyhentää työviikkoa 45 tunnista 40:een.

Lähteet

Aiheesta muualla
 Gabriel Boric Chilen kansalliskongressin kirjaston verkkosivuilla 
 Gabriel Boricin kotisivut  

Chilen presidentit
Vuonna 1986 syntyneet
Elävät henkilöt
Igor Zagainov

Igor Zagainov (, s. 1999 Jekaterinburg) on venäläinen karateka. Hän voitti Kyokushinin superraskaansarjan Euroopan mestaruuden 2021.

Kilpaura
Zagainov saavutti aikuisten tasolla menestystä 2017 tultuaan toiseksi Venäjän mestaruuskisoissa. Hän hävisi loppuottelussa Oleksandr Ieromenkolle.

Marraskuussa 2018 Zagainov saavutti ensimmäisen kerran mitalin EM-kilpailuissa, kun hän voitti pronssiottelussa Constantin Dogarin.

Zagainov eteni 2019 Venäjän Cupissa pronssiotteluun saakka, mutta hävisi sen Anton Gulyaeville. Hän onnistui seuraavana vuonna etenemään toistamiseen pronssiotteluun Venäjän Cupissa, jonka Zagainov tällä kertaa voitti. Hän voitti tuomariäänin Odyssey Kolesnikovin. Zagainov oli mukana marraskuussa Kyokushinin maailmanmestaruuskilpailuissa. jotka kestävät kolme päivää. Hän eteni turnauksen viimeiselle päivälle ja sijoittui lopulta seitsemänneksi.

Lokakuussa 2020 Zagainov saavutti Bronze Horseman turnausvoiton Pietarissa, voitettuaan loppuottelussa Odyssey Kolesnikovin. Marraskuussa Zagainov puolestaan voitti Mustanmeren cupin. Hän voitti loppuottelussa Aleksandr Bedoshvilin.

Zagainovin vuosi 2021 oli menestyksekäs, kun hän aluksi suoritti 1. danin mustan vyön 15. tammikuuta ja onnistui sen jälkeen saavuttamaan noin viikkoa myöhemmin Uralin mestaruuden voittamalla loppuottelussa Roman Meshcherjakovan. Tämän jälkeen Zagainov onnistui saavuttamaan toistamiseen urallaan Venäjän Cupissa pronssia voitettuaan Dmitiry Oglyn. Seuraavaksi Zagainov eteni myös toisen kerran Venäjän mestaruuskilpailuissa loppuotteluun. Hän kohtasi jälleen Oleksandr Ieromenkon, jolle Zagainov hävisi ja saavutti näin hopeaa. Marraskuussa Zagainov oli mukana painoluokallisissa EM-kilpailuissa Puolassa. Hän eteni turnauksessa aina loppuotteluun saakka, mutta ei otellut viimeistä ottelua, kun Zagainovin vastustaja Danil Goryushkin loukkaantui välieräottelussa Patryk Sypieńiä vastaan. Hän voitti näin mestaruuden luovutuksella. Joulukuussa Zagainov oli mukana Open Baltic Cupissa, jossa hän eteni loppuotteluun saakka. Zagainov hävisi kuitenkin mestaruuden Maksim Jekimoville tuomariäänin.

Maaliskuussa 2022 Zagainov eteni ensimmäistä kertaa Venäjän Cupissa loppuotteluun, jossa hän kohtasi Danil Goryushkinin. Zagainov voitti mestaruuden tyrmäyksellä. Toukokuussa hän saavutti All-Russian turnauksen mestaruuden voitettuaan loppuottelussa Juri Stroganovin. Möyhemmin heinäkuussa Zagainov kävi RCC Kyokushin Fight 2022 -tapahtumassa yhden erikoisottelun Daniil Goryushkina vastaan yli 90-kilon ottelussa. Hän voitti kamppailun tuomariäänin. Lokakuussa Zagainov saavutti uransa ensimmäisen Venäjän mestaruuden voitettuaan loppuottelussa Dmitry Oglyn.

Lähteet

Venäläiset karatekat
Kyokushinin harjoittajat
Vuonna 1999 syntyneet
Elävät henkilöt
Melodifestivalen 1975

Melodifestivalen 1975 oli Ruotsissa järjestetty laulukilpailu, jossa valittiin Ruotsin edustaja vuoden 1975 Eurovision laulukilpailuun. Kilpailu järjestettiin kutsukilpailuna, jossa kymmenen ruotsalaissäveltäjää kutsuttiin säveltämään kappale kilpailuun. Kilpailu pidettiin 15. helmikuuta SR:n tv-studiossa Göteborgissa. Voittajan valitsivat ympäri Ruotsia kokoontuneet 11 alueraatia, joista kuhunkin kuului 11 jäsentä, joista kukin jakoi viisi pistettä kappaleille haluamallaan tavalla. Kilpailun voitti Lasse Berghagen kappaleella Jennie, Jennie.

Tulos

Pistetaulukko

Lähteet
http://natfinals.50webs.com/70s_80s/Sweden1975.html
https://eurovisionworld.com/national/sweden/melodifestivalen-1975

Eurovision laulukilpailu 1975
Ruotsi Eurovision laulukilpailussa
Melodifestivalen
Melodifestivalen 1974

Melodifestivalen 1974 oli Ruotsissa järjestetty laulukilpailu, jossa valittiin Ruotsin edustaja vuoden 1974 Eurovision laulukilpailuun. Kilpailu järjestettiin kutsukilpailuna, jossa kymmenen ruotsalaissäveltäjää kutsuttiin säveltämään kappale kilpailuun. Kilpailu pidettiin 9. helmikuuta SR:n studiossa Tukholmassa. Voittajan valitsivat 11 ympäri Ruotsia kokoontunutta alueraatia, joista kuhinkin kuului 15 jäsentä. Kukin raadin jäsen antoi kolmelle suosikilleen pisteitä kaavalla 1-2-3. Kilpailun voitti yhtye ABBA kappaleella Waterloo, joka voitti myös kansainvälisen Eurovision laulukilpailun.

Tulos

Pistetaulukko

Lähteet
http://natfinals.50webs.com/70s_80s/Sweden1974.html
https://eurovisionworld.com/national/sweden/melodifestivalen-1974

Eurovision laulukilpailu 1974
Ruotsi Eurovision laulukilpailussa
Melodifestivalen
Melodifestivalen 1973

Melodifestivalen 1973 oli Ruotsissa järjestetty laulukilpailu, jossa valittiin Ruotsin edustaja vuoden 1973 Eurovision laulukilpailuun. Kilpailu pidettiin kutsukilpailuna, jossa kymmenen ruotsalaissäveltäjää kutsuttiin säveltämään kappale kilpailuun. Kilpailu pidettiin 10. helmikuuta SR:n studiossa Tukholmassa. Voittajan valitsi 11-henkinen asiantuntijaraati, jonka jäsenistä kukin antoi kolmelle suosikilleen pisteitä kaavalla 1-3-5. Kilpailun voitti yhtye Malta kappaleella Sommar'n som aldrig säger nej. Koska Malta on myös valtio Euroopassa, sekaannuksen välttämiseksi kansainvälistä Eurovision laulukilpailua varten yhtyeen nimeksi vaihdettiin Nova. Myös kappale käännettiin kansainvälistä kilpailua varten englanniksi nimellä You're Summer.

Kilpailun tuloksissa kohua herätti, että Ruotsin kansan suosikki, tuolloin vielä melko tuntematon ABBA-yhtye ei tullut valituksi Ruotsin edustajaksi.

Tulos

Pistetaulukko

Lähteet
http://natfinals.50webs.com/70s_80s/Sweden1973.html
https://eurovisionworld.com/national/sweden/melodifestivalen-1973

Eurovision laulukilpailu 1973
Ruotsi Eurovision laulukilpailussa
Melodifestivalen
Melodifestivalen 1972

Melodifestivalen 1972 oli Ruotsissa järjestetty laulukilpailu, jossa valittiin Ruotsin edustaja vuoden 1972 Eurovision laulukilpailuun. Kilpailu pidettiin avoimena sävellyskilpailuna, johon lähetettiin noin tuhat kappaletta. Niistä kymmenen valittiin finaaliin, joka pidettiin 12. helmikuuta Cirkuksessa Tukholmassa. Voittajan valitsi 11-henkinen musiikin asiantuntijoista koostunut raati, jonka jäsenistä kukin antoi kolmelle suosikilleen pisteitä kaavalla 1-3-5. Kilpailun voitti yhtye Family Four kappaleella Härliga sommardag.

Tulos

Pistetaulukko

Lähteet
http://natfinals.50webs.com/70s_80s/Sweden1972.html
https://eurovisionworld.com/national/sweden/melodifestivalen-1972

Eurovision laulukilpailu 1972
Ruotsi Eurovision laulukilpailussa
Melodifestivalen
Ali Rashno

Ali Rashno (s. 25. lokakuuta 1989) on iranilais-saksalainen karateka. Hän saavutti Kyokushinissa Espanjan mestaruuden 2022.

Kilpaura
Rashno kilpaili uransa alussa kotimaassaan Iranissa, josta hän muutti Saksaan, Frankfurt am Mainiin. Sittemmin Rashno on edustanut Saksaa kansainvälisissä turnauksissa.

Lokakuussa 2018 Rashno saavutti Saksan mestaruuskilpailuissa hopeaa hävittyään loppuottelussa Alireza Keshewarzille. Hän eteni 8 parhaan joukkoon Open Baltic Cupissa joulukuussa 2018. Rashno hävisi viimeisessä ottelussaan Andrei Luzinille.

Maaliskuussa 2019 Rashno saavutti Espanjan mestaruuskilpailuissa hopeaa hävittyään loppuottelun Constantin Dogarille. Huhtikuussa Rashno saavutti hopeaa myös Saksan mestaruuskilpailuissa. Toukokuussa Puolan EM-kilpailuissa Rashno eteni raskaansarjan välieriin saakka, jossa hän hävisi Andrei Luzinille tuomariäänin. Marraskuussa Rashno oli mukana maailmanmestaruuskilpailuissa, jossa hän putosi jatkosta ensimmäisellä kierroksella hävittyään Maksim Jekimoville tuomariäänin.

Rashno oli mukana marraskuussa 2021 Puolan EM-kilpailuissa, jossa hän hävisi ensimmäisellä kierroksella Igor Zagainoville, joka lopulta voitti Euroopan mestaruuden. Joulukuussa Rashno sen sijaan otteli Open Baltic Cupissa, jossa hän hävisi myös ensimmäisellä kierroksella tuomariäänin Ilia Averkinille.

Toukokuussa 2022 Rashno saavutti Espanjan superraskaansarjan mestaruuden. Kesäkuussa hän oli mukana EM-kilpailuissa, Bulgariassa. Rashno jäi turnauksessa alkukierrokselle.

Potkunyrkkeily
Rashno on otellut myös potkunyrkkeilyssä. Hän osallistui WKU-liiton Saksan cupiin, jossa Rashno voitti puolikontakti sarjansa Robert Leibeliä vastaan alle 90-kiloisten sarjassa. Hän tuli toiseksi normaaleilla säännöillä käydyn sarjan hävittyään loppuottelussa Robert Josephille.

Lähteet

Iranilaiset karatekat
Saksalaiset karatekat
Kyokushinin harjoittajat
Vuonna 1989 syntyneet
Elävät henkilöt
Melodifestivalen 1971

Melodifestivalen 1971 oli Ruotsissa järjestetty laulukilpailu, jossa valittiin Ruotsin edustaja vuoden 1971 Eurovision laulukilpailuun. Ruotsi ei osallistunut Eurovision laulukilpailuun 1970, joten Melodifestivalen pidettiin nyt vuoden tauon jälkeen. Kilpailu pidettiin avoimena sävellyskilpailuna, johon lähetettiin 1164 kappaletta. Niistä 15 valittiin karsintaan ja kappaleet jaettiin viiteen kolmen kappaleen semifinaaliin.

Semifinaalit pidettiin Tukholman tv-talossa viitenä peräkkäisenä lauantaina 23. tammikuuta - 20. helmikuuta. Kilpailuun osallistui kolme artistia, Family Four, Sylvia Vrethammar ja Tommy Körberg, joista kukin esitti yhden kappaleen jokaisessa semifinaalissa. Jokaisesta semifinaalista postikorttiäänestäjät äänestivät yhden kappaleen finaaliin. Jokaisesta semifinaalista finaaliin äänestettiin Family Fourin esittämä kappale, joten Family Four esitti finaalissa kaikki kappaleet.

Finaali pidettiin 27. helmikuuta Tukholman tv-talossa. Finaalissa voittajan valitsi viisihenkinen musiikin asiantuntijoista koostunut raati, jonka jäsenistä kukin antoi jokaiselle kappaleelle pisteitä välillä 1-5. Voittokappaleeksi äänestettiin Vita vidder.

Kilpailun kulku

1. semifinaali
Ensimmäinen semifinaali kilpailtiin 23. tammikuuta.

2. semifinaali
Toinen semifinaali kilpailtiin 30. tammikuuta.

3. semifinaali
Kolmas semifinaali kilpailtiin 6. helmikuuta.

4. semifinaali
Neljäs semifinaali kilpailtiin 13. helmikuuta.

5. semifinaali
Viides semifinaali kilpailtiin 20. helmikuuta.

Finaali
Finaali kilpailtiin 27. helmikuuta. Family Four esitti finaalissa kaikki kappaleet.

Pistetaulukko

Lähteet
http://natfinals.50webs.com/70s_80s/Sweden1971.html
https://eurovisionworld.com/national/sweden/melodifestivalen-1971

Eurovision laulukilpailu 1971
Ruotsi Eurovision laulukilpailussa
Melodifestivalen
Melodifestivalen 1969

Melodifestivalen 1969 oli Ruotsissa järjestetty laulukilpailu, jossa valittiin Ruotsin edustaja vuoden 1969 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 2402 kappaletta. Niistä kymmenen valittiin finaaliin, joka pidettiin 1. maaliskuuta Cirkuksessa Tukholmassa. Voittajan valitsivat 11 ympäri Ruotsia kokoontunutta alueraatia. Raadeista kuhunkin kuului yhdeksän jäsentä, joista jokainen antoi yhden äänen omalle suosikilleen. Äänestys päättyi kuitenkin tasapisteisiin Jan Malmsjön esittämän kappaleen Hej clown ja Tommy Körbergin esittämän kappaleen Judy min vän välillä, joten näiden kahden kappaleen välillä järjestettiin uusintaäänestys, jossa voittajaksi äänestettiin Tommy Körberg.

Tulos

Uusintaäänestys

Pistetaulukko

Uusintaäänestys

Lähteet
http://natfinals.50webs.com/50s_60s/Sweden1969.html
https://eurovisionworld.com/national/sweden/melodifestivalen-1969

Eurovision laulukilpailu 1969
Ruotsi Eurovision laulukilpailussa
Melodifestivalen
Melodifestivalen 1968

Melodifestivalen 1968 oli Ruotsissa järjestetty laulukilpailu, jossa valittiin Ruotsin edustaja vuoden 1968 Eurovision laulukilpailuun. Kilpailu järjestettiin avoimena sävellyskilpailuna, johon lähetettiin 2233 kappaletta. Niistä kymmenen valittiin finaaliin, joka pidettiin 9. maaliskuuta Cirkuksessa Tukholmassa. Finaalissa voittajan valitsivat 11 ympäri Ruotsia kokoontunutta alueraatia. Kuhunkin alueraatiin kuului yhdeksän jäsentä, joista jokainen antoi yhden äänen omalle suosikilleen. Kilpailun voitti Claes-Göran Hederström kappaleella Det börjar verka kärlek, banne mej.

Tulos

Pistetaulukko

Lähteet
http://natfinals.50webs.com/50s_60s/Sweden1968.html
https://eurovisionworld.com/national/sweden/melodifestivalen-1968

Eurovision laulukilpailu 1968
Ruotsi Eurovision laulukilpailussa
Melodifestivalen
Melodifestivalen 1967

Melodifestivalen 1967 oli Ruotsissa järjestetty laulukilpailu, jossa valittiin Ruotsin edustaja vuoden 1967 Eurovision laulukilpailuun. Kilpailu käytiin tuolloin ensimmäistä kertaa nimellä Melodifestivalen. Kilpailu käytiin avoimena sävellyskilpailuna, johon lähetettiin noin 1800 kappaletta. Niistä kymmenen valittiin finaaliin, joka pidettiin 24. helmikuuta Cirkuksessa Tukholmassa. Voittajan valitsivat 11 ympäri Ruotsia kokoontunutta alueraatia, joista kullakin oli vaihtoehtona antaa joko kolmelle suosikilleen pisteitä kaavalla 1-3-5, kahdelle suosikilleen pisteitä kaavalla 6-3 tai yhdelle suosikilleen yhdeksän pistettä. Kilpailun voitti Östen Warnerbring kappaleella Som en dröm.

Tulos

Pistetaulukko

Lähteet
http://natfinals.50webs.com/50s_60s/Sweden1967.html
https://eurovisionworld.com/national/sweden/melodifestivalen-1967

Eurovision laulukilpailu 1967
Ruotsi Eurovision laulukilpailussa
Melodifestivalen
Anu Kiviharju

Anu Kiviharju (s. 14. joulukuuta 1992) on suomalainen pesäpalloilija. Kiviharju edustaa Superpesiksessä pelaavia Seinäjoen Maila-Jusseja. Kiviharjun kasvattajaseura on Kankaanpään Maila. Hän pelaa ulkokentällä kolmosvahtina. Kiviharju on edustanut urallaan Superpesiksessä myös Kankaanpään Mailaa ja Lappeenrannan Pesä Ysejä. Kiviharju on pelannut urallaan 136 Superpesiksen runkosarjaottelua. Näissä hän on lyönyt kolme kunnaria ja 33 tavallista juoksua, tuonut 59 juoksua ja kerännyt 420 kärkilyöntipistettä. Kiviharju on pelannut urallaan 18 Superpesiksen ylempää pudotuspeliottelua. Näissä hän on lyönyt kolme tavallista juoksua, tuonut kolme juoksua ja kerännyt 48 kärkilyöntipistettä. Kiviharju on pelannut urallaan neljä Superpesiksen karsintasarjan ottelua. Näissä hän on lyönyt kaksi tavallista juoksua ja kerännyt kuusi kärkilyöntipistettä.

Lähteet 

Suomalaiset pesäpalloilijat
Vuonna 1992 syntyneet
Elävät henkilöt
Melodifestivalen 1966

Melodifestivalen 1966 (tuolloin tunnettu nimellä Svensk sångfestival) oli Ruotsissa järjestetty laulukilpailu, jossa valittiin Ruotsin edustaja vuoden 1966 Eurovision laulukilpailuun. Kilpailu pidettiin avoimena sävellyskilpailuna, johon lähetettiin 898 kappaletta, joista kymmenen valittiin finaaliin. Finaali pidettiin 29. tammikuuta Cirkuksessa Tukholmassa. Voittajan valitsivat 11 ympäri Ruotsia kokoontunutta alueraatia, joista kullakin oli vaihtoehtona antaa joko kolmelle suosikilleen pisteitä kaavalla 1-3-5, kahdelle suosikilleen pisteitä kaavalla 6-3 tai yhdelle suosikilleen yhdeksän pistettä. Kilpailun voitti duo Lill Lindfors & Svante Thuresson kappaleella Nygammal vals.

Tulos

Pistetaulukko

Lähteet
http://natfinals.50webs.com/50s_60s/Sweden1966.html
https://eurovisionworld.com/national/sweden/svensk-sangfestival-1966

Eurovision laulukilpailu 1966
Ruotsi Eurovision laulukilpailussa
Melodifestivalen
Melodifestivalen 1965

Melodifestivalen 1965 (tuolloin tunnettu nimellä Svensk sångfestival) oli Ruotsissa järjestetty laulukilpailu, jossa valittiin Ruotsin edustuskappale vuoden 1965 Eurovision laulukilpailuun, Ruotsi ei osallistunut Eurovision laulukilpailuun 1964, joten Melodifestivalen pidettiin nyt vuoden tauon jälkeen. Ruotsin edustajaksi valittiin sisäisesti Ingvar Wixell, ja kilpailussa valittiin hänelle vain edustuskappale. Kyseessä on ainoa kerta, jolloin Melodifestivalenissa sama artisti on esittänyt kaikki kappaleet. Kuuden kappaleen kilpailu järjestettiin 13. helmikuuta Cirkuksessa Tukholmassa. Voittokappaleen valitsivat 11 ympäri Ruotsia kokoontunutta alueraatia, joista kullakin oli vaihtoehtona antaa joko kolmelle suosikilleen pisteitä kaavalla 1-3-5, kahdelle suosikilleen pisteitä kaavalla 6-3 tai yhdelle suosikilleen yhdeksän pistettä. Voittokappaleeksi valittiin Annorstädes vals, joka käännettiin kansainvälistä Eurovision laulukilpailua varten englanniksi nimellä Absent Friend.

Tulos

Pistetaulukko

Lähteet
http://natfinals.50webs.com/50s_60s/Sweden1965.html
https://eurovisionworld.com/national/sweden/svensk-sangfestival-1965

Eurovision laulukilpailu 1965
Ruotsi Eurovision laulukilpailussa
Melodifestivalen
Melodifestivalen 1963

Melodifestivalen 1963 (tuolloin tunnettu nimellä Eurovisionsschlagern - svensk final) oli Ruotsissa järjestetty laulukilpailu, jossa valittiin Ruotsin edustaja vuoden 1963 Eurovision laulukilpailuun. Kilpailu järjestettiin avoimena sävellyskilpailuna, johon lähetettiin 816 kappaletta. Niistä 12 valittiin finaaliin, joka pidettiin 16. helmikuuta Cirkuksessa Tukholmassa. Finaalissa kukin kappale esitettiin kahdesti kahden eri artistin esittämänä, ensin suuren ja sitten pienen orkesterin säestyksellä. Voittajan valitsi 12-henkinen asiantuntijaraati, ja vain kilpailun kärkikolmikko julkaistiin. Kilpailun voitti kappale En gång i Stockholm, jonka karsinnassa esittivät Monica Zetterlund ja Carli Thornehave. Kansainväliseen Eurovision laulukilpailuun kappaleen esittäjäksi valittiin Monica Zetterlund.

Tulos

Lähteet
http://natfinals.50webs.com/50s_60s/Sweden1963.html
https://eurovisionworld.com/national/sweden/eurovisionsschlagern-svensk-final-1963

Eurovision laulukilpailu 1963
Ruotsi Eurovision laulukilpailussa
Melodifestivalen
Melodifestivalen 1962

Melodifestivalen 1962 (tuolloin tunnettu nimellä Eurovisionsschlagern - Svensk final) oli Ruotsissa järjestetty laulukilpailu, jossa valittiin Ruotsin edustaja vuoden 1962 Eurovision laulukilpailuun. Kilpailu järjestettiin kutsukilpailuna kuuden säveltäjän välillä. Kilpailu pidettiin 13. helmikuuta Cirkuksessa Tukholmassa. Jokainen kappale esitettiin kahdesti kahden eri artistin esittämänä, ensin suuren ja sitten pienen orkesterin säestämänä. Voittaja valittiin postikorttiäänestyksellä. Kilpailun voitti kappale Sol och vår, jonka karsinnassa esittivät Inger Berggren ja Lily Berglund. Heistä Inger Berggren esitti kappaleen kansainvälisessä Eurovision laulukilpailussa.

Tulos

Lähteet
http://natfinals.50webs.com/50s_60s/Sweden1962.html
https://eurovisionworld.com/national/sweden/eurovisionsschlagern-svensk-final-1962

Eurovision laulukilpailu 1962
Ruotsi Eurovision laulukilpailussa
Melodifestivalen
Energiavyö

Energiavyö tarkoittaa energiaväliä, jolla elektronit voivat olla kiinteässä aineessa, ja jossa sen elektronitasot muodostavat jatkumon. Energiavälejä, joilla ei voi olla elektroneita, kutsutaan energiaraoiksi tai kielletyiksi energiavöiksi. Eri aineiden energiavyöt eroavat toisistaan niiden erilaisen kiderakenteen ja niiden atomien erilaisen elektronikonfiguraation takia. Materiaalin vyörakenne selittää suurelta osin sen fysikaaliset ominaisuudet, kuten sähkönjohtavuuden ja optisen absorptiospektrin.

Vyöteoriassa energiavyöt ja niiden väliset aukot johdetaan tutkimalla sallittuja elektronien aaltofunktioita atomi- tai molekyylihilassa. Vyöteoria muodostaa perustan puolijohde-elektroniikan ymmärtämiselle.

Miksi energiavyöt ja -aukot syntyvät 

Yksittäisen, eristetyn atomin elektronit miehittävät atomiorbitaaleja, joista jokaisella on tietty diskreetti energia. Kun kaksi tai useampi atomi liittyy yhteen muodostaen molekyylin, niiden atomiorbitaalit menevät päällekkäin ja hybridisoituvat. Kun kaksi identtistä atomia yhdistyy muodostaakseen diatomisen molekyylin, atomiorbitaalien energiat jakautuvat kahtia.

Vastaavasti, kun N identtistä atomia liittyy yhteen muodostakseen kiinteän aineen, esimerkiksi kidehilan, vierekkäisten atomien orbitaalit limittyvät, ja kaikki N orbitaalia hybridisoituvat keskenään. Diskreetit energiatasot jakautuvat N:ksi energiatilaksi, joilla jokaisella on eri energia. Koska makroskooppisen kappaleen atomien lukumäärä on Avogadron vakion suuruusluokkaa, , orbitaalien lukumäärä on hyvin suuri ja niiden energiaväli on hyvin pieni (suuruusluokkaa 10−22 eV). Koska lähekkäisten tilojen energiaväli on niin pieni, energiatilojen voi ajatella muodostava jatkumon, energiavyön.

Energiavöitä muodostavat lähinnä atomien ulommaiset valenssielektronit, jotka osallistuvat kemiallisiin sidoksiin ja sähkönjohtavuuteen. Sisemmät elektroniorbitaalit eivät ole merkittävissä määrin päällekkäin, joten niiden energivyöt ovat hyvin kapeita, ja energiatasot ovat lähellä itsenäisten atomiorbitaalien energiaa.

Energia-aukot ovat energiavälejä, joilla ei ole yhtään energiavöitä. Energiavöiden leveydet riippuvat niiden muodostavien atomiorbitaalien päällekkäisyydestä. Jos kaksi lähekkäistä energiavyötä eivät ole riittävän leveitä jotta niiden energiat limittyisivät, jaa niiden väliin energia-aukko. Sisempien orbitaalien muodostamat matalan energian vyöt ovat yleensä hyvin kapeita, ja niiden muodostamien vöiden väliset aukot ovat vastaavasti suuria. Korkean energian vyöt puolestaan syntyvät uloimmista orbitaaleista, joiden päällekkäisyys on suurta. Niinpä niiden muodostamat vyöt ovat leveitä eikä niiden välillä ole välttämättä ollenkaan energia-aukkoa.

Lähteet

Aiheesta muualla 

Kvanttimekaniikka
Tiiviin aineen fysiikka
Melodifestivalen 1961

Melodifestivalen 1961 (tuolloin tunnettu nimellä Eurovisionsschlagern - Svensk final) oli Ruotsissa järjestetty laulukilpailu, jossa valittiin Ruotsin edustaja vuoden 1961 Eurovision laulukilpailuun. Kilpailu pidettiin avoimena sävellyskilpailuna, johon lähetettiin noin 550 kappaletta. Niistä viisi valittiin finaaliin, joka pidettiin 6. helmikuuta Cirkuksessa Tukholmassa. Finaalissa jokainen kappale esitettiin kahdesti eri artistien esittämänä, ensin suuren ja sitten pienen orkesterin säestämänä. Voittajan valitsivat neljä ympäri Ruotsia kokoontunutta alueraatia, joista kussakin oli kolme jäsentä. Kukin raatien jäsen antoi jokaiselle kappaleelle arvosanan välillä 1-10. Kilpailun voitti kappale April, april, jonka karsinnassa esittivät Siw Malmkvist ja Gunnar Wiklund. Kansainväliseen Eurovision laulukilpailuun kappaleen esittäjäksi kuitenkin valittiin Lill-Babs.

Tulos

Pistetaulukko

Lähteet
http://natfinals.50webs.com/50s_60s/Sweden1961.html
https://eurovisionworld.com/national/sweden/eurovisionsschlagern-svensk-final-1961

Eurovision laulukilpailu 1961
Ruotsi Eurovision laulukilpailussa
Melodifestivalen
Melodifestivalen 1960

Melodifestivalen 1960 (tuolloin tunnettu nimellä Eurovisionsschlagern - Svensk final) oli Ruotsissa järjestetty laulukilpailu, jossa valittiin Ruotsin edustuskappale vuoden 1960 Eurovision laulukilpailuun. Kilpailu pidettiin avoimena sävellyskilpailuna, johon lähetettiin noin 1100 kappaletta. Niistä kahdeksan valittiin karsinnan semifinaaliin.

Karsinnan semifinaali pidettiin 28. joulukuuta 1959. Semifinaalissa valittiin neljä kappaletta karsinnan finaaliin. Ei ole tiedossa, miten finalistit valittiin, eikä semifinaalin tarkempi tulos myöskään ole tiedossa. Karsinnan finaali pidettiin 2. helmikuuta 1960 Cirkuksessa Tukholmassa. Finaalissa jokaisen kappaleen esitti kaksi eri esittäjää, ensin suuren ja sitten pienen orkesterin säestyksellä. Finaalissa voittajan valitsivat neljä musiikin asiantuntijoista koostunutta alueraatia, joista kussakin oli kolme jäsentä. Kukin raadin jäsen antoi jokaiselle kappaleelle arvosanan välillä 1-10. Karsinnan voitti kappale Alla andra får varann, jonka karsintafinaalissa esittivät Östen Warnerbring ja Inger Berggren. Jo ennen karsintafinaalia oli kuitenkin päätetty, että Ruotsin edustuskappaleen kansainvälisessä Eurovision laulukilpailussa esittäisi Siw Malmkvist.

Kilpailun kulku

Semifinaali
''Finalistit värjätty, semifinaalin tarkempi tulos ei ole tiedossa.

Finaali

Pistetaulukko

Lähteet
http://natfinals.50webs.com/50s_60s/Sweden1960.html
https://eurovisionworld.com/national/sweden/eurovisionsschlagern-svensk-final-1960

Eurovision laulukilpailu 1960
Ruotsi Eurovision laulukilpailussa
Melodifestivalen
Melodifestivalen 1959

Melodifestivalen 1959 (tuolloin tunnettu nimellä Säg det med musik: Stora Schlagertävlingen) oli Ruotsissa järjestetty laulukilpailu, jossa valittiin Ruotsin edustuskappale vuoden 1959 Eurovision laulukilpailuun. Melodifestivalen järjestettiin tuolloin ensimmäistä kertaa. Ruotsi oli osallistunut Eurovision laulukilpailuun ensimmäistä kertaa jo vuotta aiemmin, mutta tuolloin maan edustaja oli valittu kokonaan sisäisesti. Kilpailu pidettiin avoimena sävellyskilpailuna, johon lähetettiin noin 200 kappaletta. Niistä kahdeksan valittiin karsinnan finaaliin, joka pidettiin 29. tammikuuta Cirkuksessa Tukholmassa. Voittajan valitsivat neljä musiikin asiantuntijoista koostunutta raatia, jotka kokoontuivat Tukholmassa, Göteborgissa, Malmössä ja Luulajassa. Raatikohtaiset äänet eivät kuitenkaan ole tiedossa. Karsinnan voitti kappale Augustin, jonka karsinnassa esitti Siw Malmkvist. Jo ennen karsintaa oli kuitenkin päätetty, että Ruotsin edustuskappaleen kansainvälisessä Eurovision laulukilpailussa esittäisi Brita Borg.

Tulos

Lähteet
http://natfinals.50webs.com/50s_60s/Sweden1959.html
https://escsverige.blogspot.com/p/stora-schlagertavlingen-1959.html
https://eurovisionworld.com/national/sweden/eurovisionsschlagern-svensk-final-1959

Eurovision laulukilpailu 1959
Ruotsi Eurovision laulukilpailussa
Melodifestivalen
Alfons Andström

Alfons Andström (1901 Hanko – 27. syyskuuta 1975 Uppsala, Ruotsi) oli suomenruotsalainen helluntailainen evankelista ja pastori. Andströmiä on kuvattu yhdeksi helluntailiikkeen värikkäimmistä julistajista. Andström syntyi Hangossa, mutta vietti nuoruutensa Helsingissä. Andström koki hengellisen heräämisen Andreaskyrkanilla Frank Mangsin kokouksessa.

Uskostaan huolimatta Andström koki uskonkriisiä. Jonkin ajan kuluttua Andström jätti Andreaskyrkanin ja liittyi Helsingin Filadelfia-seurakuntaan. Filadelfiassa Andström palkattiin välittömästi A. W. Rosenbergin työntekijäksi. Andström oli 1930-luvulla yhdessä Lars-Eric Bergsténin kanssa aloitteentekijä nuorten raamattuviikkojen perustamisessa. Andström piti vuosina 1936–1937, yhdessä Bergsténin ja Hilding Söderholmin kanssa, useita herätyssarjoja Pohjanmaalla ja Uudellamaalla. Andströmin kokouksia monet tulivat uskoon.

Andström toimi saarnaajana Helsingissä sekä seurakunnan johtajana Pietarsaaressa, Vaasassa ja Tammisaaressa. 1960-luvulla Andström muutti Ruotsiin, jossa hän toimi johtajana ensin Uumajan helluntaiseurakunnassa ja myöhemmin useissa muissa paikoissa. Andström kuoli Uppsalassa 74-vuotiaana.

Lähteet

Viitteet 

Suomalaiset helluntailaiset pastorit
Helluntaiherätys Ruotsissa
Suomalaiset evankelistat
Vuonna 1901 syntyneet
Vuonna 1975 kuolleet